櫻桃 (選區)

櫻桃，係油尖旺區議會轄下嘅一個選區，喺1994年設立，畀大角咀街坊起咗花名「藍莓選區」，而現任區議員係九龍社團聯會同埋西九新動力成員鍾澤暉。

依家櫻桃選區嘅範圍大概係櫻桃街一帶，北至晏架街同埋福澤街，再加埋奧海城三期帝峯·皇殿，而投票站就設響路德會沙崙學校。

歷史 
響1993年尾，時任港督彭定康推行政改方案，取消咗由區議會委任議席同埋雙議席選區制度，改做單議席單票制，同埋改由選區分界及選舉事務委員會制定方案，而櫻桃選區就係咁樣誕生。

響1994年－2003年，一直都係由九龍社團聯會嘅陳仲傑做區議員。直至到2003年區議會選舉，因為咁啱響七一之後，所以由民主黨嘅林浩揚以1222票大勝。

響2007年區議會選舉，林浩揚以1434票撃敗得建制派嘅黃頌，成功冧莊。

響2011年區議會選舉，深旺道以西嘅範圍由原先嘅櫻桃選區劃入新起嘅奧運選區，有三人參選，結果由西九新動力嘅黃頌以1281票大比數獲勝，撃敗尋求第三次連任嘅林浩揚。

響2015年區議會選舉，因為上一屆劃咗深旺道以西嘅範圍畀奧運選區之後，搞到櫻桃選區選民人數太少，咁啱富柏選區人又多咗啲選民，所以原先屬於富柏選區嘅帝峰·皇殿就劃咗過嚟櫻桃選區。而呢一屈由西九新動力嘅鍾澤暉以1611票大勝。

響2019年區議會選舉，西九新動力嘅鍾澤暉尋求連任，而出嚟同佢競爭嘅係公民黨嘅伍僥敏。最後，鍾澤暉攞到2310票，以296票之微險勝伍僥敏。因為成個大角咀係唯獨櫻桃選區議席由建制派人士攞到，其他嘅都係由泛民主派人士奪得，所以櫻桃選區畀大角咀街坊起花名「藍莓選區」。

歷屆選舉結果

攷 

油尖旺區議會選區
大角嘴